title: Päätös

text:
               16.12.2015

               FI

               Euroopan unionin virallinen lehti

               C 420/1

         PÄÄTÖS
   (2015/C 420/01)
   EUROOPAN PARLAMENTIN PÄÄSIHTEERI, joka

               —

               OTTAA HUOMIOON neuvoston asetuksen (ETY, Euratom, EHTY) N:o 259/68 (1), sellaisena kuin se on muutettuna neuvoston asetuksella (EY, Euratom) N:o 723/2004 (2) ja viimeksi Euroopan unionin virkamiehiin sovellettavien henkilöstösääntöjen ja unionin muuhun henkilöstöön sovellettavien palvelussuhteen ehtojen muuttamisesta 22. lokakuuta 2013 annetulla Euroopan parlamentin ja neuvoston asetuksella (EU, Euratom) N:o 1023/2013 (3), ja erityisesti näiden henkilöstösääntöjen 30 artiklan,

               —

               OTTAA HUOMIOON puhemiehistön 13. tammikuuta 2014 tekemän päätöksen nimittävän viranomaisen ja työsopimusten tekemiseen toimivaltaisen viranomaisen toimivallan siirrosta,

               —

               OTTAA HUOMIOON, että seuraavien Euroopan parlamentin varallaololuetteloiden voimassaolo päättyy 31. joulukuuta 2015:

                           —

                           AD/1/12, PE/96/S, PE/106/S, PE/110/S, PE/117/S, PE/118/S, PE/124/S, PE/154/S, AST/4/11, AST/5/11,

               —

               OTTAA HUOMIOON pariteettikomitean kokouksessaan 28. lokakuuta 2015 antaman lausunnon,

         ON PÄÄTTÄNYT SEURAAVAA:
   1 artikla
   Varallaololuetteloiden

               AD/1/12, PE/106/S, PE/124/S, AST/4/11, AST/5/11

         voimassaoloa jatketaan 31. joulukuuta 2016 asti.
   2 artikla
   Varallaololuetteloiden

               PE/96/S, PE/110/S, PE/117/S, PE/118/S, PE/154/S

         voimassaoloa ei jatketa.

      Tehty Luxemburgissa 13 päivänä marraskuuta 2015.

         Klaus WELLE

            Pääsihteeri

      (1)  EYVL L 56, 4.3.1968, s. 1.

      (2)  EUVL L 124, 27.4.2004, s. 1.

      (3)  EUVL L 287, 29.10.2013, s. 15.


title: Euroopan yhteisöjen siirtotyöläisten sosiaaliturvan hallintotoimik - Päätös N:o 200, tehty 15 päivänä joulukuuta 2004, siirtotyöläisten sosiaaliturvan hallintotoimikunnan perustaman tietojenkäsittelyn teknisen toimikunnan toimintatavoista ja kokoonpanostaETA:n kannalta merkityksellinen teksti

text:
               23.4.2005

               FI

               Euroopan unionin virallinen lehti

               L 104/42

      PÄÄTÖS N:o 200,
   tehty 15 päivänä joulukuuta 2004,
   siirtotyöläisten sosiaaliturvan hallintotoimikunnan perustaman tietojenkäsittelyn teknisen toimikunnan toimintatavoista ja kokoonpanosta
   (ETA:n kannalta merkityksellinen teksti)
   (2005/324/EY)
   SIIRTOTYÖLÄISTEN SOSIAALITURVAN HALLINTOTOIMIKUNTA, joka
   ottaa huomioon sosiaaliturvajärjestelmien soveltamisesta yhteisön alueella liikkuviin palkattuihin työntekijöihin ja heidän perheenjäseniinsä 14 päivänä kesäkuuta 1971 annetun neuvoston asetuksen (ETY) N:o 1408/71 (1) 81 artiklan d kohdan, jonka mukaisesti hallintotoimikunta edistää ja kehittää jäsenvaltioiden välistä yhteistyötä uudenaikaistamalla tiedonvaihdossa tarvittavia menettelyjä, erityisesti mukauttamalla toimivaltaisten laitosten välinen tiedonkulku telemaattiseen tiedonvaihtoon ottaen huomioon tietojenkäsittelyn kehityksen kussakin jäsenvaltiossa; tämän uudenaikaistamisen tarkoituksena on ennen kaikkea nopeuttaa etuuksien myöntämistä,
   ottaa huomioon sosiaaliturvajärjestelmien soveltamisesta yhteisön alueella liikkuviin palkattuihin työntekijöihin ja heidän perheenjäseniinsä annetun asetuksen (ETY) N:o 1408/71 täytäntöönpanomenettelystä 21 päivänä maaliskuuta 1972 annetun neuvoston asetuksen (ETY) N:o 574/72 (2) 117 c artiklan 1 kohdan, jonka mukaisesti hallintotoimikunta päättää teknisen toimikunnan toimintatavoista ja kokoonpanosta; tekninen toimikunta laatii 117, 117 a ja 117 b artiklan mukaisesti kertomuksia ja perusteltuja lausuntoja ennen päätösten tekemistä,
   ottaa huomioon Euroopan unionin 1 päivänä toukokuuta 2004 tapahtuneen laajentumisen vaikutukset teknisen toimikunnan toimintaan,
   ON PÄÄTTÄNYT SEURAAVAA:
   1 artikla
   1.   Siirtotyöläisten sosiaaliturvan hallintotoimikunta perustaa asetuksen (ETY) N:o 574/72 117 c artiklan 1 kohdassa säädetyn tietojenkäsittelyn teknisen toimikunnan. Sitä kutsutaan ”tekniseksi toimikunnaksi”.
   2.   Teknisellä toimikunnalla on asetuksen (ETY) N:o 574/72 117 c artiklan 2 kohdassa säädetyt tehtävät.
   3.   Siirtotyöläisten sosiaaliturvan hallintotoimikunta antaa tekniselle toimikunnalle sen tehtäviä koskevan toimeksiannon. Hallintotoimikunta voi tarpeen mukaan muuttaa tehtäviä.
   2 artikla
   Tekninen toimikunta antaa kertomuksensa ja perustellut lausuntonsa tarvittaessa teknisten asiakirjojen ja tutkimusten perusteella. Se voi pyytää kansallisilta viranomaisilta kaikki tiedot, joita se pitää tehtäviensä suorittamisen kannalta tarpeellisina.
   3 artikla
   1.   Teknisessä toimikunnassa on jokaisesta jäsenvaltiosta kaksi jäsentä, joista ensimmäinen on varsinainen jäsen ja toinen nimetään varajäseneksi. Kaikki jäsenvaltiot lähettävät tiedot nimityksistä hallintotoimikunnan pääsihteerille hallintotoimikunnan jäsenenä olevan hallituksensa edustajan kautta.
   2.   Kertomukset ja perustellut lausunnot hyväksytään teknisen toimikunnan kaikkien jäsenten yksinkertaisella enemmistöllä. Kullakin jäsenvaltiolla on ainoastaan yksi ääni, jota käyttää varsinainen jäsen tai varajäsen, mikäli varsinainen jäsen ei ole paikalla. Teknisen toimikunnan kertomuksista ja perustelluista lausunnoista on käytävä ilmi, onko ne hyväksytty yksimielisesti vai yksinkertaisella enemmistöpäätöksellä. Jos äänestyksessä syntyy vähemmistö, kertomuksissa ja lausunnoissa on esitettävä vähemmistön päätelmät tai varaumat.
   3.   Euroopan yhteisöjen komission edustaja tai hänen nimeämänsä henkilö toimii teknisessä toimikunnassa neuvoa-antavassa ominaisuudessa.
   4 artikla
   Teknisen toimikunnan puheenjohtajana on aina puolen vuoden ajan sen valtion varsinainen jäsen tai muu nimetty edustaja, jonka edustaja hallintotoimikunnassa toimii saman ajanjakson aikana hallintotoimikunnan puheenjohtajana. Teknisen toimikunnan puheenjohtaja raportoi teknisen toimikunnan toiminnasta hallintotoimikunnan puheenjohtajan edellyttämällä tavalla.
   5 artikla
   Tekninen toimikunta voi perustaa tilapäisiä työryhmiä ratkaisemaan erityisiä ongelmia. Tekninen toimikunta antaa 7 artiklassa tarkoitetussa työohjelmassaan kuvauksen tilapäiselle työryhmälle annetuista tehtävistä, tehtävien toteuttamisen aikataulusta sekä sen toiminnan taloudellisista seurauksista.
   6 artikla
   Hallintotoimikunnan sihteeristö valmistelee ja järjestää teknisen toimikunnan kokoukset ja laatii niiden pöytäkirjat.
   7 artikla
   Tekninen toimikunta toimittaa yksityiskohtaisen työohjelmansa hallintotoimikunnan hyväksyttäväksi. Lisäksi tekninen toimikunta kertoo vuosittain hallintotoimikunnalle työohjelmaan liittyvästä toiminnastaan ja saavutuksistaan sekä työohjelman muuttamista koskevista ehdotuksistaan.
   8 artikla
   Kaikki teknisen toimikunnan suoritettaviksi ehdotetut toimet, joihin liittyy Euroopan yhteisöjen komissiolle aiheutuvia kustannuksia, on alistettava kyseisen toimielimen edustajan hyväksyttäviksi.
   9 artikla
   Teknisen toimikunnan käyttämät kielet ovat samat kuin ne kielet, jotka on vahvistettu käytettäviksi Euroopan yhteisön perustamissopimuksen 290 artiklan mukaisesti yhteisön toimielimissä .
   10 artikla
   Tekniseen toimikuntaan sovelletaan myös tämän päätöksen liitteessä vahvistettuja täydentäviä sääntöjä.
   11 artikla
   Tämä päätös korvaa hallintotoimikunnan päätöksen N:o 169 (3).
   12 artikla
   Tämä päätös julkaistaan Euroopan unionin virallisessa lehdessä. Sitä sovelletaan 1 päivästä maaliskuuta 2005.

            Hallintotoimikunnan puheenjohtaja

         C.-J. VAN DEN BERG

      (1)  EYVL L 149, 5.7.1971, s. 2. Asetus sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 631/2004 (EUVL L 100, 6.4.2004, s. 1).

      (2)  EYVL L 74, 27.3.1972, s. 1. Asetus sellaisena kuin se on viimeksi muutettuna asetuksella (EY) N:o 631/2004.

      (3)  EYVL L 195, 11.7.1998, s. 46.

      LIITE
      TEKNISEN TOIMIKUNNAN TÄYDENTÄVÄT SÄÄNNÖT
      1.   Osallistuminen kokouksiin

                  a)

                  Jos tehtävää hoitava puheenjohtaja ei voi osallistua teknisen toimikunnan kokoukseen, kokousta johtaa hänen varajäsenensä.

                  b)

                  Jäsenet voivat tuoda teknisen toimikunnan kokouksiin yhden tai useamman asiantuntijan silloin, kun käsiteltävänä olevien asioiden luonne sitä vaatii. Valtuuskuntaan voi kuulua pääsääntöisesti enintään neljä henkilöä.

                  c)

                  Kaikkiin teknisen toimikunnan tai sen tilapäisten työryhmien kokouksiin osallistuu Euroopan yhteisöjen komission edustaja tai sihteeristön jäsen taikka muu hallintotoimikunnan pääsihteerin nimeämä henkilö. Lisäksi edellä mainittuihin kokouksiin voi käsiteltävänä olevan asian sitä vaatiessa osallistua Euroopan yhteisöjen komission jonkin muun osaston edustaja.

            2.   Äänestäminen

                  a)

                  Kun teknisen toimikunnan varsinainen jäsen hoitaa puheenjohtajan tehtävää, varajäsen voi äänestää hänen puolestaan.

                  b)

                  Puheenjohtaja pyytää äänestyksen aikana läsnä olevia mutta äänestämästä pidättyviä jäseniä kertomaan pidättymisen syyt.

                  c)

                  Kun läsnä olevien jäsenten enemmistö pidättyy äänestämästä, katsotaan, ettei äänestyksen kohteena olevaa ehdotusta ole otettu käsiteltäväksi.

            3.   Esityslista

                  a)

                  Sihteeristö laatii teknisen toimikunnan kunkin kokouksen esityslistaluonnoksen keskusteltuaan teknisen toimikunnan puheenjohtajan kanssa. Sihteeristö voi tarpeen vaatiessa pyytää asianosaisilta valtuuskunnilta kirjallista lausuntoa ennen kuin se ehdottaa asian lisäämistä esityslistalle.

                  b)

                  Esityslistaluonnos koostuu pääosin sellaisista asioista, joita koskevat jäsenten tai Euroopan yhteisöjen komission edustajan pyynnöt ja joihin tarvittaessa liittyvät muistiot sihteeristö on vastaanottanut viimeistään 20 työpäivää ennen kokouksen alkua.

                  c)

                  Esityslistaluonnos lähetetään vähintään 10 työpäivää ennen teknisen toimikunnan kokouksen alkua teknisen toimikunnan jäsenille, Euroopan yhteisöjen komission edustajalle ja muille henkilöille, joiden odotetaan osallistuvan kokoukseen. Esityslistalla oleviin asioihin liittyvät asiakirjat lähetetään kokouksen osanottajille heti, kun ne ovat saatavilla.

                  d)

                  Tekninen toimikunta hyväksyy kokouksen esityslistan kunkin kokouksen alussa. Muiden kuin esityslistaluonnoksessa olleiden asioiden lisäämiseen esityslistalle vaaditaan teknisen toimikunnan yksimielinen äänestyspäätös. Teknisen toimikunnan jäsenet voivat muissa kuin kiireellisissä tapauksissa lykätä lopullista kantaansa seuraavaan kokoukseen, jos he eivät ole saaneet esityslistaluonnoksessa olevaa asiaa käsitteleviä asiakirjoja omalla kielellään viisi työpäivää ennen kokouksen alkua.

            4.   Tilapäiset työryhmät

                  a)

                  Tilapäisten työryhmien puheenjohtajana toimii asiantuntija, jonka teknisen toimikunnan puheenjohtaja on nimennyt neuvoteltuaan Euroopan yhteisöjen komission edustajan kanssa, tai muussa tapauksessa asiantuntija, joka on samasta jäsenvaltiosta kuin hallintotoimikunnan puheenjohtaja.

                  b)

                  Tilapäisen työryhmän puheenjohtaja kutsutaan siihen teknisen toimikunnan kokoukseen, jossa työryhmän raporttia käsitellään.

            5.   Hallinnolliset asiat

                  a)

                  Teknisen toimikunnan puheenjohtaja voi antaa sihteeristölle ohjeita tulevia kokouksia ja teknisen toimikunnan toimialaa koskevien tehtävien toteuttamista varten.

                  b)

                  Tekninen toimikunta kutsutaan koolle siten, että sihteeristö keskusteltuaan teknisen toimikunnan puheenjohtajan kanssa lähettää kokouskutsun 10 työpäivää ennen kokousta toimikunnan jäsenille ja Euroopan yhteisöjen komission edustajalle.

                  c)

                  Kaikista kokouksista laaditaan pöytäkirja, joka periaatteessa hyväksytään seuraavassa kokouksessa.


Avis juridique important

|

32002D0501

2002/501/EY: Komission päätös, tehty 18 päivänä maaliskuuta 2002, eräiden viinien etuuskaupassa sovellettavista vastavuoroisista myönnytyksistä tehdyn sopimuksen 6 kohdassa tarkoitettua todistusta koskevan Euroopan yhteisön ja Kroatian tasavallan välisen sopimuksen tekemisestä kirjeenvaihtona (tiedoksiannettu numerolla K(2002) 666)

Virallinen lehti nro L 169 , 28/06/2002 s. 0063 - 0063

Komission päätös,tehty 18 päivänä maaliskuuta 2002,eräiden viinien etuuskaupassa sovellettavista vastavuoroisista myönnytyksistä tehdyn sopimuksen 6 kohdassa tarkoitettua todistusta koskevan Euroopan yhteisön ja Kroatian tasavallan välisen sopimuksen tekemisestä kirjeenvaihtona(tiedoksiannettu numerolla K(2002) 666)(2002/501/EY)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon Euroopan yhteisöjen ja niiden jäsenvaltioiden sekä Kroatian tasavallan välisessä vakautus- ja assosiaatiosopimuksessa määrättyjä kaupan näkökohtia mukauttavan lisäpöytäkirjan ja Euroopan yhteisön ja Kroatian tasavallan välisen väliaikaisen sopimuksen kaupan näkökohtia mukauttavan lisäpöytäkirjan tekemisestä eräiden viinien ja väkevien alkoholijuomien vastavuoroisia etuusmyönnytyksiä, viinien nimien vastavuoroista tunnustamista, suojaa ja valvontaa sekä väkevien alkoholijuomien ja maustettujen alkoholijuomien nimitysten vastavuoroista tunnustamista, suojaa ja valvontaa koskevien sopimuspuolten neuvottelujen tulosten huomioon ottamiseksi neuvoston päätökset 2001/918/EY(1) ja 2001/919/EY(2) ja erityisesti niiden 3 artiklan,sekä katsoo seuraavaa:(1) Neuvosto on tehnyt näillä päätöksillä Kroatian tasavallan kanssa lisäpöytäkirjoja, jäljempänä "viiniä koskevat lisäpöytäkirjat", joihin sisältyy eräiden viinien vastavuoroisia etuusmenettelyjä, vastavuoroista tunnustamista ja viinien nimien suojaa ja valvontaa sekä väkevien alkoholijuomien ja maustettujen alkoholijuomien nimitysten vastavuoroista tunnustamista, suojaa ja valvontaa koskevia sopimuksia. Viinejä koskevia lisäpöytäkirjoja sovelletaan 1 päivästä tammikuuta 2002.(2) Vakautus- ja assosiaatiosopimuksen sekä väliaikaisen sopimuksen 7 päivänä joulukuuta 2001 tehtyjen lisäpöytäkirjojen liitteessä I (eräiden viinien etuuskaupassa sovellettavia vastavuoroisia myönnytyksiä koskeva sopimus) olevassa 6 kohdassa määrätään, että tariffimyönnytysten myöntämisen edellytyksenä on yhteisesti vahvistettavassa luettelossa mainittavan, vastavuoroisesti tunnustetun virallisen elimen myöntämä todistus, jossa vahvistetaan kyseisen viinin olevan sopimuksen 5 kohdan b alakohdan mukainen.(3) Yhteisön nimissä toimiva komissio ja Kroatian tasavalta sopivat vakautus- ja assosiaatiosopimuksen ja väliaikaisen sopimuksen viiniä koskevissa lisäpöytäkirjoissa edellä mainitun todistuksen täytäntöönpanosäännöistä. Komission olisi näin ollen hyväksyttävä kyseiset säännöt, joista on sovittu kirjeenvaihtona.(4) Tässä päätöksessä (ja liitteenä olevassa kirjeenvaihdossa) säädetyt toimenpiteet ovat tullikoodeksikomitean lausunnon mukaiset,ON PÄÄTTÄNYT SEURAAVAA:1 artiklaHyväksytään yhteisön puolesta eräiden viinien etuuskaupassa sovellettavia vastavuoroisia myönnytyksiä koskevan sopimuksen liitteessä I olevassa 6 kohdassa tarkoitettua todistusta koskeva Euroopan yhteisön ja Kroatian tasavallan välinen kirjeenvaihtona tehty sopimus.Sopimuksen teksti on tämän päätöksen liitteenä.Euroopan yhteisöjen komission maataloudesta ja maaseudun kehittämisestä vastaava pääjohtaja valtuutetaan allekirjoittamaan kirjeenvaihtona tehty sopimus.2 artiklaTämä päätös julkaistaan Euroopan yhteisöjen virallisessa lehdessä.Tehty Brysselissä 18 päivänä maaliskuuta 2002.Komission puolestaFranz FischlerKomission jäsen(1) EYVL L 342, 27.12.2001, s. 42.(2) EYVL L 342, 27.12.2001, s. 60.


title: Neuvoston päätös (EU) 2015/2238, annettu 30 päivänä marraskuuta 2015, alueiden komitean alankomaalaisen varajäsenen nimeämisestä

text:
               3.12.2015

               FI

               Euroopan unionin virallinen lehti

               L 317/36

         NEUVOSTON PÄÄTÖS (EU) 2015/2238,
   annettu 30 päivänä marraskuuta 2015,
   alueiden komitean alankomaalaisen varajäsenen nimeämisestä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Alankomaiden hallituksen ehdotuksen,
   sekä katsoo seuraavaa:

               (1)

               Neuvosto hyväksyi 26 päivänä tammikuuta, 5 päivänä helmikuuta ja 23 päivänä kesäkuuta 2015 päätökset (EU) 2015/116 (1), (EU) 2015/190 (2) ja (EU) 2015/994 (3) alueiden komitean jäsenten ja varajäsenten nimeämisestä 26 päivän tammikuuta 2015 ja 25 päivän tammikuuta 2020 väliseksi ajaksi. Nienke HOMAN nimettiin 18 päivänä syyskuuta 2015 neuvoston päätöksellä (EU) 2015/1573 (4) varajäseneksi 25 päivään tammikuuta 2020.

               (2)

               Yksi alueiden komitean varajäsenen paikka on vapautunut Nienke HOMANin toimikauden päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään alueiden komitean varajäseneksi jäljellä olevaksi toimikaudeksi eli 25 päivään tammikuuta 2020:

               —

               H. (Henk) STAGHOUWER, Member of the Executive Council of the Province of Groningen.

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 30 päivänä marraskuuta 2015.

            Neuvoston puolesta

            Puheenjohtaja

         É. SCHNEIDER

      (1)  EUVL L 20, 27.1.2015, s. 42.

      (2)  EUVL L 31, 7.2.2015, s. 25.

      (3)  EUVL L 159, 25.6.2015, s. 70.

      (4)  EUVL L 245, 22.9.2015, s. 10.